pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ยธ. เปิดเวทีพัฒนาศักยภาพศูนย์ยุติธรรมชุมชุน  เพื่อช่วยเหลือประชาชนในพื้นที่ให้ได้รับความเป็นธรรม
วันอังคารที่ 19 กันยายน 2560
ยธ. เปิดเวทีพัฒนาศักยภาพศูนย์ยุติธรรมชุมชุน  เพื่อช่วยเหลือประชาชนในพื้นที่ให้ได้รับความเป็นธรรม
นางกรรณิการ์ แสงทอง รองปลัดกระทรวงยุติธรรม เป็นประธานเปิดโครงการอบรมเพื่อพัฒนาศักยภาพศูนย์ยุติธรรมชุมชน
เมื่อวันจันทร์ที่ ๑๘ กันยายน ๒๕๖๐ เวลา ๑๖.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานเปิดโครงการอบรมเพื่อพัฒนาศักยภาพศูนย์ยุติธรรมชุมชน
เพื่อขับเคลื่อนศูนย์ยุติธรรมชุมชนให้สามารถดําเนินงานด้านการอํานวยความยุติธรรมแก่ประชาชน
โดยการพัฒนาศักยภาพ และการถ่ายทอดองค์ความรู้ รวมถึงข้อมูลที่จําเป็น อาทิ สิทธิมนุษยชน
กองทุนยุติธรรม บทบาทของสํานักงานคณะกรรมการพัฒนาการบริหารงารยุติธรรมแห่งชาติ (กพยช.)
รวมถึงกฎหมายต่างๆ ที่เกี่ยวข้อง เป็นต้น สําหรับนําไปประยุกต์ใช้ในการปฏิบัติงานศูนย์ยุติธรรมชุมชนในพื้นที่
รวมทั้งเพื่อเปิดโอกาสให้ผู้เข้าร่วมอบรมมีโอกาสแลกเปลี่ยนประสบการณ์ข้อเสนอแนะในการปฏิบัติงานซึ่งกันและกัน
เพื่อให้ไปเป็นแนวทางช่วยเหลือและให้บริการแก่ประชาชนต่อไป
โดยมี นางสาวดวงหทัย แนวพณิช ผู้เชี่ยวชาญเฉพาะด้านพัฒนาระบบงานยุติธรรม
พร้อมด้วยผู้แทนจากสํานักงานยุติธรรมจังหวัด คณะกรรมการศูนย์ยุติธรรมชุมชน และผู้ที่เกี่ยวข้อง เข้าร่วมฯ
ทั้งนี้กําหนดจัดขึ้นในระหว่างวันที่ ๑๘ –๒๒ กันยายน ๒๕๖๐
ณ โรงแรมริชมอนด์ จังหวัดนนทบุรี
โอกาสนี้ รองปลัดกระทรวงยุติธรรม กล่าวว่า การขับเคลื่อนยุทธศาสตร์ของกระทรวงยุติธรรมไปสู่พื้นที่
ด้วยให้ภาคประชาชนได้เข้ามามีส่วนร่วมในด้านกระบวนการยุติธรรม ทั้งในด้านการป้องกัน แก้ไข บําบัด ฟื้นฟู
การบังคับใช้กฎหมาย การคุ้มครองสิทธิและเสรีภาพ และการเยียวยาเหยื่อ ทั้งนี้ เพื่อให้การดําเนินงานด้านอํานวยความยุติธรรม
ตอบสนองต่อความต้องการของประชาชนได้อย่างแท้จริง และทันเวลา ซึ่งการอบรมในครั้งนี้
จึงเป็นโอกาสสําคัญที่ผู้เข้าร่วมจะได้มีความรู้ ความเข้าใจและข้อมูลที่ถูกต้องเกี่ยวกับการอํานวยความเป็นธรรม
เพื่อนําไปให้บริการและช่วยเหลือประชาชนให้เกิดความสงบสุขเกิดในทุกพื้นที่ได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ผู้บริหารและข้าราชการกระทรวงดิจิทัลฯ ร่วมพิธีเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 15 ตุลาคม 2562
ผู้บริหารและข้าราชการกระทรวงดิจิทัลฯ ร่วมพิธีเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ผู้บริหารและข้าราชการกระทรวงดิจิทัลฯ ร่วมพิธีเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยนางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมพิธีทําบุญตักบาตร จํานวน 489 รูป พร้อมวางพวงมาลาและถวายบังคม เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ บริเวณท้องสนามหลวง กรุงเทพฯ เมื่อวันที่ 13 ตุลาคม 2562 โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธี ต่อมาในเวลา 19.30 น. คณะผู้บริหาร ข้าราชการและเจ้าหน้าที่ของสํานักงานปลัดกระทรวงดิจิทัลฯ และหน่วยงานในสังกัดฯ เข้าร่วมพิธีจุดเทียนเพื่อน้อมรําลึกในพระมหากรุณาธิคุณในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีข้าราชการพลเรือน ทหาร ตํารวจ รัฐวิสาหกิจ และประชาชนทุกหมู่เหล่าเข้าร่วมในพิธีอย่างพร้อมเพรียงกัน
****************
รัฐบาลไทย-ข่าวทำเนียบรัฐบาล-กระทรวงดีอีเอส เร่งพัฒนาบุคลากรด้านดิจิทัล จัดฝึกอบรมเชิงปฏิบัติการด้าน Digital Transformation ประจำปี 2563
วันพฤหัสบดีที่ 30 กรกฎาคม 2563
กระทรวงดีอีเอส เร่งพัฒนาบุคลากรด้านดิจิทัล จัดฝึกอบรมเชิงปฏิบัติการด้าน Digital Transformation ประจําปี 2563
กระทรวงดีอีเอส เร่งพัฒนาบุคลากรด้านดิจิทัล จัดฝึกอบรมเชิงปฏิบัติการด้าน Digital Transformation ประจําปี 2563
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดโครงการฝึกอบรมเชิงปฏิบัติการด้าน Digital Transformation ปีงบประมาณ 2563 ให้กับบุคลากรของสํานักงานปลัดกระทรวงดิจิทัลเพื่อเศรษฐกิจและสังคม ในการพัฒนาศักยภาพของบุคลากรให้มีทักษะด้านดิจิทัลสามารถนําเทคโนโลยีดิจิทัลมาใช้ประโยชน์ในการขับเคลื่อนประเทศเพื่อการปรับเปลี่ยนเป็นรัฐบาลดิจิทัล โดยมี ดร.มนู อรดีดลเชษฐ์ ผู้ทรงคุณวุฒิด้านดิจิทัลและเทคโนโลยีให้เกียรติมาเป็นวิทยากรถ่ายทอดความรู้ ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม เมื่อวันที่ 30 กรกฎาคม 2563
**********************
รัฐบาลไทย-ข่าวทำเนียบรัฐบาล- สรุปข่าวการประชุมคณะรัฐมนตรี 18 ตุลาคม 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 18 ตุลาคม 2559
วันนี้ (18 ตุลาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-อนุทิน เผย สธ.มีแผนดูแลประชาชนช่วงน้ำท่วมและหลังน้ำลด
วันจันทร์ที่ 23 กันยายน 2562
อนุทิน เผย สธ.มีแผนดูแลประชาชนช่วงน้ําท่วมและหลังน้ําลด
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข เตรียมยา เวชภัณฑ์ ทีมแพทย์ สถานบริการสาธารณสุข พร้อมดูแลประชาชนทั้งสุขภาพกายและจิตใจในช่วงน้ําท่วมและหลังน้ําลด
วันนี้ (23กันยายน 2562) ที่ทําเนียบรัฐบาล กทม. นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุข มีความพร้อมรับสถานการณ์ทั้งช่วงน้ําท่วมและหลังน้ําลด โดยเฉพาะเรื่องการเฝ้าระวังป้องกันการแพร่ระบาดของโรค ได้จัดเตรียมทั้งยา เวชภัณฑ์ ทีมแพทย์ สถานบริการสาธารณสุข โดยได้ตั้งศูนย์ปฏิบัติการทางการแพทย์และสาธารณสุขในภาวะฉุกเฉิน (EOC) พร้อมเข้าแก้ไขปัญหาสถานการณ์ที่จําเป็นเร่งด่วน ทั้งในส่วนกลางและจังหวัดที่ประสบปัญหาน้ําท่วม
นายอนุทินกล่าวต่อว่า เนื่องจากความเสียหายจากน้ําท่วมครั้งนี้ ผลกระทบเป็นวงกว้างกระทรวงสาธารณสุข ได้เข้าดูแลเยียวยาสภาพร่างกายและจิตใจพี่น้องประชาชนอย่างเต็มที่ เพื่อให้สุขภาพร่างกายและสุขภาพจิตกลับมาแข็งแรง โดยส่งทีม MCATT ที่เป็นทีมจิตแพทย์ นักจิตวิทยา ไปสํารวจและเยียวยาสภาพจิตใจชาวบ้าน ที่ผ่านมามีประชาชนเกิดความเครียด และมีปัญหาความเครียดจัด 22 คน ได้มอบให้กรมสุขภาพจิตเข้าถึงตัวผู้ป่วยทุกคนเพื่อบําบัดเยียวยา และจากการรายงานของอธิบดีกรมสุขภาพจิต ขณะนี้ทุกคนมีสภาพจิตใจที่ดีขึ้น และพร้อมที่จะต่อสู้ต่อไป ในส่วนของสถานบริการ ได้ส่งทีมจากกรมสนับสนุนบริการสุขภาพเข้าประเมิน ซ่อมแซม สถานที่ เครื่องมือทางการแพทย์ ให้กลับมาใช้งานได้ตามปกติเรียบร้อย อาจจะมีบางแห่งที่มีปัญหาน้ําท่วมขังอยู่ ส่วนใหญ่สามารถกลับมาเปิดบริการได้ตามปกติ
“รัฐบาลได้บูรณาการความร่วมมือ ทุกกระทรวง เยียวยา และพัฒนาในส่วนที่เกิดความเสียหายให้กลับมาโดยเร็ว โดยท่านนายกรัฐมนตรีได้สั่งการเป็นพิเศษ ให้ทุกกระทรวงเข้ามาดูแลอย่างทั่วถึงและทําทุกอย่างด้วยความรวดเร็ว และเร่งรัดขั้นตอนทุกเรื่อง อย่างเช่นในวันนี้ ได้มาลงนามความร่วมมือกับกระทรวงพัฒนาสังคมฯ ในการที่จะเยียวยาสภาพจิตใจ โดยส่งคนของกรมสุขภาพจิตไปฝึกอบรมให้กับกระทรวงพัฒนาสังคมฯ ที่จะเข้าไปช่วยกันรักษาสภาวะจิตใจของผู้ด้อยโอกาสทางสังคมและผู้ที่มีความเครียดให้มากที่สุด เพื่อให้พ้นจากความท้อแท้ โดยจะบูรณาการกันอย่างเต็มที่” นายอนุทินกล่าว
****************************** 23 กันยายน 2562
รัฐบาลไทย-ข่าวทำเนียบรัฐบาล-อพวช. ร่วมสนุกกับการท่องโลกวิทยาศาสตร์บนพิพิธภัณฑ์เสมือนจริง (VIRTUAL MUSEUM RALLY)
วันศุกร์ที่ 10 เมษายน 2563
อพวช. ร่วมสนุกกับการท่องโลกวิทยาศาสตร์บนพิพิธภัณฑ์เสมือนจริง (VIRTUAL MUSEUM RALLY)
อพวช. ร่วมสนุกกับการท่องโลกวิทยาศาสตร์บนพิพิธภัณฑ์เสมือนจริง (VIRTUAL MUSEUM RALLY)
องค์การพิพิธภัณฑ์วิทยาศาสตร์แห่งชาติ (อพวช.) เชิญเยี่ยมชมนิทรรศการเสมือนจริงและไขปัญหาเพื่อร่วมเป็น 1 ใน 10 ท่านแรกที่พิชิตปริศนาของเราถูกทั้งหมด ภายในเวลา 2 ชั่วโมง และรอรับของรางวัลส่งตรงถึงบ้านกันไปเลย กับ 3 นิทรรศการที่น่าสนใจ
- นิทรรศการเทิดพระเกียรติพระบรมวงศานุวงศ์
- นิทรรศการ From Waste to value
- นิทรรศการ Datasphere
ขั้นตอนการร่วมกิจกรรมดังนี้
1. ร่วมสนุกในการเล่นกิจกรรมแบบรับรางวัลใหญ่ภายใน 2 ชั่วโมง
A) คลิกเพื่อเข้าสู่คําถามปริศนาออนไลน์เพื่อร่วมกิจกรรมได้ตั้งแต่เวลา 10.30 -12.30 น.
https://docs.google.com/forms/d/1zaUpHih6r4YyC7Vb8eufLdvWaqRI4gOvp4axYshWNJ8/viewform?edit_requested=true
B) คลิกเพื่อเข้าสู่โลกของนิทรรศการเสมือน Virtual Exhibition (http://virtual.nsm.or.th/NSTEX/web/thtml)
และหาคําตอบได้จาก 3 นิทรรศการ คือ
- นิทรรศการเทิดพระเกียรติพระบรมวงศานุวงศ์
- นิทรรศการ From Waste to value
- นิทรรศการ Datasphere
C) เมื่อค้นหาคําตอบจากนิทรรศการเสมือนครบแล้ว สามารถส่งคําตอบเพื่อชิงรางวัลใหญ่ ลุ้นเป็น 10 คนแรกที่ตอบคําถามได้ถูกต้องและครบถ้วนภายในเวลา 10.30-12.30 น. รางวัลเสื้อม่อฮ่อม (ท่านละ 1 ตัว) จํานวน 10 รางวัล
D) ติดตามการประกาศรางวัลพร้อมเฉลยได้ในกิจกรรม Virtual Museum Rally ของวันถัดไป
* หากส่งคําตอบมากกว่า 1 ครั้ง กรรมการจะเลือกคําตอบแรกที่ส่งเข้ามาเท่านั้น
* การตัดสินของกรรมการถือเป็นที่สิ้นสุด
2. ร่วมเล่นกิจกรรมแบบสุ่มแจก 5 รางวัล
A) ถ่ายภาพตัวเอง “คู่กับ” การชมนิทรรศการเสมือนจริง (จากอุปกรณ์ใดก็ได้)
B) โพสต์ภาพพร้อมคําอธิบาย ในคอมเมนต์ ใต้โพสต์กิจกรรม
C) ท่านที่โพสต์ภาพพร้อมคําอธิบายถูกใจกรรมการที่สุด สุ่มแจกกระเป๋าผ้า ลาย พพก. (ท่านละ 1 ใบ) จํานวน 5 รางวัล
D) สามารถร่วมกิจกรรมได้ ตั้งแต่เวลา 10.30 - 17.00 น.
E) ประกาศรางวัลพร้อมรางวัลใหญ่ (ข้อ 1.)
3. กิจกรรมเล่นสนุกได้ความรู้
เพียงดาวโหลดใบงาน Walk Rally ก็สามารถร่วมสนุกกับการท่องโลกวิทยาศาสตร์บนพิพิธภัณฑ์เสมือนจริงได้ตลอดเวลาhttps://drive.google.com/open?id=1mrW0jW9esvaewzwpz210Gtxg9tets9l4
ข้อมูลข่าวโดย : องค์การพิพิธภัณฑ์วิทยาศาสตร์แห่งชาติ (อพวช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สนธิรัตน์ เผยนำ ผู้บริหารเข้าดูงานไช่เหนี่ยวเน็ตเวิร์คดูการจัดการสต็อคสินค้าที่ทันสมัยที่สุด ในเครือกลุ่มอาลีบาบา เผยเตรียมเชิญผู้ประกอบการโลจิสติกส์ไทยหารือ
วันอังคารที่ 6 พฤศจิกายน 2561
สนธิรัตน์ เผยนํา ผู้บริหารเข้าดูงานไช่เหนี่ยวเน็ตเวิร์คดูการจัดการสต็อคสินค้าที่ทันสมัยที่สุด ในเครือกลุ่มอาลีบาบา เผยเตรียมเชิญผู้ประกอบการโลจิสติกส์ไทยหารือ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ กล่าวภายหลังการนําคณะซึ่งพร้อมด้วยนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายกอบศักดิ์ ภูตระกูล รัฐมนตรีประจําสํานักนายกรัฐมนตรี
เยี่ยมชมกิจการไช่หนี่ยวเน็ตเวิร์ค (Cainigo Network)ซึ่งเป็นผู้ให้บริการโลจิสติกส์ภายใต้อาลีบาบากรุ๊ป ว่า การเยี่ยมชมศูนย์กลางโลจิสติกส์ครั้งนี้รับว่ามีประโยชน์มาก โดยเฉพาะเรื่องของระบบการจัดการล้ํายุคที่ไช่หนี่ยวเน็ตเวิร์ค นํามาใช้ เช่น ระบบAIระบบEdge Computingอีกทั้ง การลดลงต้นทุนโดยนําโรบอทAGV (Automatic Guided Vehicles)เข้ามาใช้งานด้วย
สําหรับ โรบอทที่นํามาใช้กว่า 500 ตัว ทําหน้าที่ในการหยิบและแพ็คสินค้า ช่วยลดขั้นตอนการทํางานของพนักงานได้ถึง 50,000 ขั้นตอนต่อคนต่อวัน นอกจากนี้ ภายในคลังสินค้ายังใช้เซนเซอร์อินฟราเรด ที่สามารถระบุความสูงของกองสินค้าคงคลัง และใช้กล้องคํานวณความสามารถในการบรรจุของคลังแบบเรียลไทม์ ทําให้ได้ข้อมูลที่ถูกต้องและรวดเร็ว ปัจจุบัน ไช่เหนี่ยวสามารถให้บริการส่งสินค้าไปยัง 30 เมือง ในต่างประเทศครอบคลุมทุกภูมิภาคได้ภายใน 5 วัน โดยมีเป้าหมายจะให้บริการส่งสินค้าไปยังทุกพื้นที่ในโลกภายใน 72 ชั่วโมง ภายใน 3 ปี
ดังนั้น จึงเห็นได้ว่าระบบที่ไช่หนี่ยวเน็ตเวิร์ค นํามาใช้ในระบบโลจิสติกส์ ขนส่งสินค้าที่มีการสั่งซื้อผ่านการค้าอีคอมเมิร์ซของอาลีบาบาเอง ที่จะคอยให้บริการลูกค้านั้น เป็นสิ่งที่น่าสนใจ และน่าสนใจที่จะทําอย่างไรให้โลจิสติกส์ไทยจะเป็นส่วนหนึ่งในซัพพลายเชนให้กับไช่หนี่ยวเน็ตเวิร์คได้ อีกทั้งประโยชน์ที่ไทยจะได้เรียนรู้ระบบการจัดการ โรบอท ที่จะนํามาปรับปรุงการจัดการขนส่งสินค้าของไทย เพราะมองว่าเป็นเรื่องยากที่เราจะเข้าแข่งขัน แต่หากสร้างพาร์ทเนอร์จะเป็นการดีมากกว่า
ทั้งนี้ ตนได้สั่งการให้กรมส่งเสริมการค้าระหว่างประเทศ (DITP)กรมพัฒนาธุรกิจการค้า ร่วมหารือและเชิญผู้ประกอบการโลจิสติกส์ไทยเข้ามาหารือเกี่ยวกับการสร้างความเชื่อมโยงกับไช่หนี่ยวเน็ตเวิร์คจะดําเนินการเชื่อมโยงได้อย่างไรบ้าง เพราะกิจการโลจิสติกส์จําเป็นต้องอาศัยเครือข่ายอย่างไร มีเป้าหมายที่ต้องการยกระดับให้ประเทศไทยเป็นศูนย์กลาง หรือ ฮับโลจิสติกส์อัจฉริยะในภูมิภาค ซึ่งแนวโน้มการค้าโลกที่มุ่งสู่ยุคE-Commerceอย่างเต็มรูปแบบ ไทยก็คงหนีไม่พ้นจึงต้องเตรียมความพร้อมและต้องพัฒนาเครือข่ายโลจิสติกส์อัจฉริยะที่มีประสิทธิภาพสูงไว้รองรับ
รัฐบาลไทย-ข่าวทำเนียบรัฐบาล-โครงการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม  ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
วันอังคารที่ 18 กรกฎาคม 2560
โครงการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม  ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
บริษัท ธนารักษ์พัฒนาสินทรัพย์ จํากัด (ธพส.) ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ มีความประสงค์ให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ
บริษัท ธนารักษ์พัฒนาสินทรัพย์ จํากัด (ธพส.) ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ มีความประสงค์ให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ หลักสี่ กรุงเทพมหานคร
ด้วยรัฐมนตรีว่าการกระทรวงการคลังได้เห็นชอบโครงการฯ เมื่อวันที่ ๒๐ กุมภาพันธ์ ๒๕๖๐ โดยโครงการฯ ตั้งอยู่บนถนนแจ้งวัฒนะทางตอนเหนือของกรุงเทพฯ มีการคมนาคมไปยังที่ตั้งโครงการ ๒ เส้นทาง ได้แก่ ๑) จากซอยแจ้งวัฒนะ ๗ ระยะทาง ๘๐๐ เมตร จะถึงที่ตั้งศูนย์ประชุมและโรงแรม ๒) จากซอยแจ้งวัฒนะ ๙ และ ๑๑ ระยะทาง ๘๐๐ เมตร จะถึงที่ตั้งศูนย์ประชุมและโรงแรม และมีระบบโครงข่ายถนนสายหลักบริเวณรอบโครงการ คือ ถนนแจ้งวัฒนะ ถนนวิภาวดีรังสิต ถนนคู่ขนานถนนวิภาวดีรังสิต (Local Road) เส้นทางพิเศษทางด่วนดอนเมือง-โทลเวย์ และมีถนนประชาชื่นเป็นถนนสายรอง ทั้งนี้ มีระบบโครงข่ายการคมนาคมที่รองรับการขยายตัวของพื้นที่ตอนเหนือของกรุงเทพฯ ในอนาคต ได้แก่ ๑) โครงการรถไฟฟ้าที่อยู่ระหว่างดําเนินการ ๒ โครงการ คือรถไฟฟ้าสายสีแดง (บางซื่อ – ม.ธรรมศาสตร์รังสิต) และ โครงการรถไฟฟ้าสายสีชมพู (แคราย-มีนบุรี) ๒) โครงการก่อสร้างถนน ได้แก่ ถนนหมายเลข ๘ เชื่อมต่อถนนกําแพงเพชร ๖ (Local Road) กับศูนย์ราชการฯ และถนนหมายเลข ๑๐ เชื่อมถนนประชาชื่นกับ ศูนย์ราชการฯ
สําหรับการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม กําหนดพื้นที่ให้สิทธิเอกชนบริหารจัดหาประโยชน์นานถึง ๒๐ ปี จํานวนพื้นที่กว่า ๔๐,๐๐๐ ตารางเมตร ประกอบด้วย อาคารศูนย์ประชุมวายุภักษ์ทรงกลม อาคารศูนย์ประชุมวายุภักษ์ทรงเหลี่ยม และอาคารโรงแรมซึ่งเป็นอาคารหลักต่อเนื่องกัน และพื้นที่ให้เอกชนใช้สอยเช่น พื้นที่จอดรถ ถนนภายในโครงการศูนย์ราชการฯ โดยมีรายละเอียด ดังนี้ ๑)อาคารศูนย์ประชุมวายุภักษ์ (อาคารทรงกลม) ตั้งอยู่บนสวนน้ํา ล้อมด้วยผนังกระจกมองเห็นวิวโดยรอบมีโถงต้อนรับบริเวณชั้น ๑ และห้องประชุมออดิทอเรี่ยม บริเวณชั้น ๒ จํานวน ๒๕๐ ที่นั่ง ๒) อาคารศูนย์ประชุมวายุภักษ์ (อาคารทรงเหลี่ยม) เป็นอาคารสูง ๕ ชั้น อยู่ติดกับอาคารโรงแรม และมีทางเชื่อมระหว่างอาคารศูนย์ประชุมวายุภักษ์ (อาคารทรงกลม) และอาคารโรงแรม สามารถรองรับผู้เข้าร่วมประชุมประมาณ ๗,๒๘๕ ที่นั่ง ๓)อาคารโรงแรม เป็นโรงแรมระดับกลางที่มีคุณภาพมาตรฐานเป็นอาคารสูง ๑๐ ชั้น มีจํานวนห้องพักจํานวน ๒๐๔ ห้อง ๔) ที่จอดรถจํานวนกว่า ๓๐๐ คัน
สามารถดูรายละเอียดการประกาศเชิญชวน (ซื้อซอง) ทาง www.dad.co.th ประมาณปลายเดือนกรกฎาคม 2560 และสอบถามข้อมูลเพิ่มเติมได้ที่นางสาวณัฐธิดา ชุณศาสตร์ หมายเลขโทรศัพท์ ๐๒ ๑๔๒ ๒๒๘๖ และนายภคพล ประทุมแก้ว หมายเลขโทรศัพท์ ๐๒ ๑๔๒ ๒๒๕๙ ในวันและเวลาราชการ
ฝ่ายสื่อสารองค์กร บริษัท ธนารักษ์พัฒนาสินทรัพย์ จํากัด
โทรศัพท์ ๐ ๒๑๔๒ ๒๒๖๒
รัฐบาลไทย-ข่าวทำเนียบรัฐบาล-นายกฯ ให้กำลังใจพี่น้องชายแดนใต้ หลังเกิดเหตุถล่มยิงวัดเมืองสุไหงปาดี พร้อมกำชับเร่งไล่ล่าคนร้าย
วันเสาร์ที่ 19 มกราคม 2562
นายกฯ ให้กําลังใจพี่น้องชายแดนใต้ หลังเกิดเหตุถล่มยิงวัดเมืองสุไหงปาดี พร้อมกําชับเร่งไล่ล่าคนร้าย
นายกฯ ให้กําลังใจพี่น้องชายแดนใต้ หลังเกิดเหตุถล่มยิงวัดเมืองสุไหงปาดี พร้อมกําชับเร่งไล่ล่าคนร้าย
วันที่ 19 มกราคม 2562 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ให้กําลังใจพี่น้องประชาชน ทหาร ตํารวจ และฝ่ายปกครองทุกคน ในพื้นที่จังหวัดใช้แดนภาคใต้โดยเฉพาะที่จ.นราธิวาส หลังเกิดเหตุคนร้ายกว่า 10 คนบุกเข้าโจมตีภายในวัดรัตนานุภาพ อ.สุไหงปาดี ทําให้พระภิกษุมรณภาพและได้รับบาดเจ็บหลายรูป
"นายกฯ ประณามการกระทําที่อุกอาจเช่นนี้ พร้อมกําชับให้เจ้าหน้าที่เร่งสืบสวนหาข้อเท็จจริงและไล่ล่าคนร้ายมาลงโทษให้ได้ โดยย้ําว่ารัฐบาลจะปกป้องประเทศชาติและประชาชนด้วยการรักษาความสงบเรียบร้อยให้ดีที่สุด จึงขอให้ทุกคนเชื่อมั่นในรัฐบาล และร่วมมือกันสร้างสันติสุขให้เกิดขึ้นทุกตารางนิ้วบนผืนแผ่นดินขวานทองของเรา"
ทั้งนี้ นายกรัฐมนตรีได้สั่งการให้ฝ่ายความมั่นคงเพิ่มมาตรการรักษาความปลอดภัยทุกชีวิตในพื้นที่จังหวัดชายแดนภาคใต้ โดยเข้มงวดตรวจตราจุดเสี่ยงต่าง ๆ และดูแลเยียวยาผู้เสียชีวิตและญาติพี่น้องอย่างดีที่สุด รวมทั้งขอความร่วมมือประชาชนแจ้งเบาะแสแก่เจ้าหน้าที่หากพบเห็นสิ่งผิดปกติด้วย
รัฐบาลไทย-ข่าวทำเนียบรัฐบาล-กรรมการผู้อำนวยการและหัวหน้าเจ้าหน้าที่บริหารธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะรองนายกรัฐมนตรี
วันจันทร์ที่ 7 พฤษภาคม 2561
กรรมการผู้อํานวยการและหัวหน้าเจ้าหน้าที่บริหารธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะรองนายกรัฐมนตรี
กรรมการผู้อํานวยการและหัวหน้าเจ้าหน้าที่บริหารธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะรองนายกรัฐมนตรี
วันนี้ (3 พฤษภาคม 2561) เวลา 10.00 น. นายทะดะชิ มะเอะดะ (Mr.Tadashi Maeda) กรรมการผู้อํานวยการและหัวหน้าเจ้าหน้าที่บริหารธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรองภายในสํานักงานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและประธานบริหาร JBIC หารือถึงข้อเสนอของญี่ปุ่น ในการดําเนินโครงการพัฒนารถไฟความเร็วสูงเชื่อม 3 ท่าอากาศยาน (ดอนเมือง-สุวรรณภูมิ-อู่ตะเภา) โดยเป็นความร่วมมือระหว่างญี่ปุ่นกับจีนในประเทศที่สาม ซึ่งจะสอดรับกับนโยบาย Belt and Road Initiative ของจีน และ Free and Open Indo-Pacific ของญี่ปุ่น ซึ่งรองนายกรัฐมนตรียินดีอย่างยิ่งต่อข้อเสนอดังกล่าว เพราะความร่วมมือดังกล่าวหากสําเร็จเป็นรูปธรรมจะทําให้เกิดผลประโยชน์อย่างมหาศาลต่อทั้งไทย ญี่ปุ่น และจีน
โอกาสนี้ ทั้งสองฝ่ายได้หารือถึงการเป็นประธานการประชุมสุดยอด ACMECS ของไทยในปีนี้ ซึ่งรองนายกรัฐมนตรียินดีที่ทราบว่า ญี่ปุ่นจะส่งผู้แทนระดับสูงมาเข้าร่วมในการประชุมดังกล่าว และหวังว่าญี่ปุ่นจะเข้ามามีบทบาทมากขึ้นในการพัฒนา CLMVT ซึ่งทั้งสองฝ่ายต่างเห็นตรงกันว่า CLMVT เป็นกลุ่มประเทศที่มีศักยภาพทางเศรษฐกิจและมีการอัตราการเจริญเติบโตทางเศรษฐกิจที่สูงมาโดยตลอด หากญี่ปุ่นเข้ามามีบทบาทสําคัญ โดยเฉพาะการสร้างความเชื่อมโยง จะทําให้ญี่ปุ่นสามารถต่อยอดความร่วมมือไปสู่ระดับอาเซียนได้
รัฐบาลไทย-ข่าวทำเนียบรัฐบาล-นายกรัฐมนตรียืนยันการลงพื้นที่ประชุมคณะรัฐมนตรีอย่างเป็นทางการนอกสถานที่ ไม่ได้มุ่งหวังเรื่องการเมืองใด ๆ ทั้งสิ้น
วันอังคารที่ 17 กรกฎาคม 2561
นายกรัฐมนตรียืนยันการลงพื้นที่ประชุมคณะรัฐมนตรีอย่างเป็นทางการนอกสถานที่ ไม่ได้มุ่งหวังเรื่องการเมืองใด ๆ ทั้งสิ้น
นายกรัฐมนตรียืนยันการลงพื้นที่ประชุมคณะรัฐมนตรีอย่างเป็นทางการนอกสถานที่ ไม่ได้มุ่งหวังเรื่องการเมืองใด ๆ ทั้งสิ้น
วันนี้ (17 กรกฎาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการลงพื้นที่ประชุมคณะรัฐมนตรีอย่างเป็นทางการนอกสถานที่ระหว่างวันที่ 23 – 24 กรกฎาคมนี้ว่า ไม่ต้องการให้มองเป็นเรื่องของการเมืองอย่างเดียว ซึ่งเป็นการทํางานลักษณะส่วนกลาง ส่วนภูมิภาค และส่วนท้องถิ่น เพื่อขับเคลื่อนงานและติดตามความก้าวหน้า รวมทั้งรับฟังปัญหาอุปสรรค เพื่อแก้ไขปัญหา ซึ่งการลงพื้นที่ไม่ใช่แต่มีนายกรัฐมนตรีคนเดียว แต่จะมีคณะรัฐมนตรีทั้งคณะลงพื้นที่ที่รับผิดชอบ เพื่อเติมเต็มถือเป็นการทํางานในรูปแบบประชารัฐ พร้อมกล่าวยืนยันว่า การลงพื้นที่ไม่ได้มุ่งหวังเรื่องการเมืองใด ๆ ทั้งสิ้น
-------------------------------------------
รัฐบาลไทย-ข่าวทำเนียบรัฐบาล-กระทรวงกลาโหม จัดประชุมฝึกร่วมหลังสถานการณ์การแพร่ระบาดของโรค COVID-19 คลี่คลาย
วันอังคารที่ 14 กรกฎาคม 2563
กระทรวงกลาโหม จัดประชุมฝึกร่วมหลังสถานการณ์การแพร่ระบาดของโรค COVID-19 คลี่คลาย
กระทรวงกลาโหม
กระทรวงกลาโหม จัดประชุมฝึกร่วมหลังสถานการณ์การแพร่ระบาดของโรค COVID-19 คลี่คลาย
พลเอก ณัฐ อินทรเจริญ ปลัดกระทรวงโหม เป็นประธานการประชุมเชิงปฏิบัติการและการฝึกการแก้ปัญหาบนโต๊ะ ระยะเปลี่ยนผ่านภายหลังสถานการณ์การแพร่ระบาดของโรค COVID-19 คลี่คลาย ณ ห้องพินิตประชานาถ ในศาลาว่าการกลาโหม โดยมีวัตถุประสงค์เพื่อจัดทําหรือทบทวนแผน/แนวทางการดําเนินการระยะเปลี่ยนผ่านภายหลังสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) คลี่คลายในด้านต่างๆ
เพื่อให้ได้ผลลัพธ์ในการร่างแผนหรือแนวทางการดําเนินการฯ ที่ผ่านการพิจารณาในมิติต่างๆ ที่เกี่ยวข้องร่วมกัน และตารางประสานสอดคล้องของแผนแต่ละด้าน เพี่อนําไปสู่การจัดทําแผนบูรณาการระหว่างหน่วยงาน
รัฐบาลไทย-ข่าวทำเนียบรัฐบาล-วราวุธ ตรวจการปรับปรุงและแก้ไขปัญหาการกัดเซาะชายฝั่ง ในพื้นที่จังหวัดเพชรบุรี
วันอังคารที่ 7 กรกฎาคม 2563
วราวุธ ตรวจการปรับปรุงและแก้ไขปัญหาการกัดเซาะชายฝั่ง ในพื้นที่จังหวัดเพชรบุรี
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจราชการการปรับปรุงและแก้ไขปัญหาการกัดเซาะชายฝั่งในพื้นที่จังหวัดเพชรบุรี รับฟังบรรยายเกี่ยวกับสถานภาพชายฝั่ง สรุปประเด็นปัญหา และการแก้ไขปัญหาในพื้นที่
วราวุธ ตรวจการปรับปรุงและแก้ไขปัญหาการกัดเซาะชายฝั่ง ในพื้นที่จังหวัดเพชรบุรี
วันนี้ (7 ก.ค. 63) เวลา 9.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจราชการการปรับปรุงและแก้ไขปัญหาการกัดเซาะชายฝั่งในพื้นที่จังหวัดเพชรบุรี รับฟังบรรยายเกี่ยวกับสถานภาพชายฝั่ง สรุปประเด็นปัญหา และการแก้ไขปัญหาในพื้นที่ พร้อมเยี่ยมชมพื้นที่ทดลองการปรับปรุงและฟื้นฟูระบบนิเวศด้านหน้าชายหาด และโครงสร้างป้องกันการกัดเซาะชายฝั่งในภาพรวมของพื้นที่พระราชนิเวศน์มฤคทายวัน โดยมี ดร.ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายภัคพงศ์ ทวิพัฒน์ ผู้ว่าราชการจังหวัดเพชรบุรี ให้การต้อนรับ ณ พระราชนิเวศน์มฤคทายวัน จังหวัดเพชรบุรี
ปัจจุบันมีโครงสร้างในการแก้ไขปัญหาประกอบไปด้วยเขื่อนกันคลื่น เขื่อนป้องกันคลื่นนอกชายฝั่ง รอดักทราย และกําแพงป้องกันคลื่น ซึ่งสภาพปัญหาที่เกิดขึ้นในปัจจุบันจากโครงสร้างดังกล่าวทําให้ส่งผลต่อทัศนียภาพด้านหน้าพระราชนิเวศน์ฯ ไม่สอดคล้องกับข้อเท็จจริงทางประวัติศาสตร์ และยังส่งผลให้เกิดการกัดเซาะต่อพื้นที่ข้างเคียง นอกจากนี้เขื่อนกันคลื่นบริเวณปากคลองบางตราน้อย และคลองบางตราใหญ่ ทําให้เกิดการรุกล้ําของน้ําเค็ม จากการลงพื้นที่ในครั้งนี้ ดร.อานนท์ สนิทวงศ์ ณ อยุธยา และทีมนักวิชาการได้เสนอแนวทางแก้ปัญหา โดยระยะแรกอาจต้องปรับปรุงโครงสร้างประเภทรอดักทราย เพื่อปรับทัศนียภาพให้สอดคล้องกับข้อเท็จจริงทางประวัติศาสตร์แต่อาจต้องใช้ระยะเวลาในการปรับปรุงอย่างค่อยเป็นค่อยไป เพื่อสังเกตการเปลี่ยนแปลง ส่วนการแก้ไขปัญหาน้ําทะเลรุกล้ําอาจจะมีกั้นน้ําในบางช่วง โดยแนวคิดดังกล่าวต้องนําเข้าหารือในที่ประชุมคณะอนุกรรมการเพื่อแก้ไขปัญหาในพื้นที่พระราชนิเวศน์มฤคทายวัน เพื่อพิจารณาให้ความเห็นชอบก่อนดําเนินการต่อไป
ทั้งนี้ รมว.ทส. ได้มอบหมายให้ กรมทรัพยากรทางทะเลและชายฝั่ง ดําเนินการปรับโครงสร้างให้เป็นไปอย่างถูกต้อง โดยให้ทีมนักวิชาการศึกษาวิจัยรูปแบบการปรับภูมิทัศน์ เพื่อไม่ให้กระทบกับสภาพแวดล้อม ระบบนิเวศธรรมชาติ ไม่บิดเบือนข้อเท็จจริงทางประวัติศาสตร์ของโบราณ และไม่กระทบบริเวณพื้นที่ข้างเคียง
รัฐบาลไทย-ข่าวทำเนียบรัฐบาล-อธิบดีกรมสรรพากรชี้แจง การออกมาตรการภาษีเพื่อกระตุ้นเศรษฐกิจ ช่วงปลายปี 60 เป็นการกระตุ้นการใช้จ่ายของประชาชน/ผู้เสียภาษีเงินได้บุคคลธรรมดาอย่างเสมอภาค
วันศุกร์ที่ 10 พฤศจิกายน 2560
อธิบดีกรมสรรพากรชี้แจง การออกมาตรการภาษีเพื่อกระตุ้นเศรษฐกิจ ช่วงปลายปี 60 เป็นการกระตุ้นการใช้จ่ายของประชาชน/ผู้เสียภาษีเงินได้บุคคลธรรมดาอย่างเสมอภาค
อธิบดีกรมสรรพากรชี้แจง การออกมาตรการภาษีเพื่อกระตุ้นเศรษฐกิจช่วงปลายปี 60 มิได้มุ่งหวังให้เกิดผลเรื่องประชานิยม แต่เป็นการกระตุ้นการใช้จ่ายของประชาชน/ผู้เสียภาษีเงินได้บุคคลธรรมดาอย่างเสมอภาค ที่จะส่งผลบวกต่อการขยายตัวของเศรษฐกิจไทยภาพรวม
เมื่อวันที่ 8 พฤศจิกายน 2560 นายประสงค์ พูนธเนศ อธิบดีกรมสรรพากร ชี้แจงกรณีข้อวิจารณ์มาตรการช้อปช่วยชาติ ตามที่ รศ.ดร.เจิมศักดิ์ ปิ่นทอง นักจัดรายการวิทยุและโทรทัศน์ชื่อดัง วิจารณ์มาตรการช้อปช่วยชาติของรัฐบาล ในประเด็นที่ว่ามาตรการดังกล่าวส่งผลดีต่อระบบเศรษฐกิจไม่มากนัก เป็นมาตรการที่เน้นช่วยเหลือผู้มีรายได้มาก อีกทั้งยังทําให้คนเสพติดกับดักประชานิยม ไม่ต่างกับรัฐบาลที่ผ่านมา และไม่ต่างจากมาตรการอื่นของรัฐบาล นั้น
กรมสรรพากรขอเรียนว่า รัฐบาลได้ออกมาตรการภาษีเพื่อกระตุ้นเศรษฐกิจในช่วงปลายปี 2560 (มาตรการช้อปช่วยชาติ) โดยมีวัตถุประสงค์เพื่อส่งเสริมให้เกิดการจับจ่ายใช้สอยเพิ่มขึ้น อันจะช่วยให้การบริโภคภาคเอกชนที่ขยายตัวอยู่ในเกณฑ์ดีนั้นขยายตัวดีขึ้นอย่างต่อเนื่อง อีกทั้งเป็นการสร้างบรรยากาศที่ดี และสร้างปรากฏการณ์เชิงจิตวิทยาในการกระตุ้นอุปสงค์ภายในประเทศ
มาตรการดังกล่าวมิได้มุ่งเน้นเพื่อให้ความช่วยเหลือกับผู้มีรายได้มาก หรือคนกลุ่มใดกลุ่มหนึ่ง แต่เป็นมาตรการที่ช่วยบรรเทาภาระภาษีให้แก่ผู้เสียภาษีบุคคลธรรมดาทุกราย ให้สามารถนํารายจ่ายค่าซื้อสินค้า และบริการตามเงื่อนไขหลักเกณฑ์ตามที่กฎหมายกําหนด ไปหักเป็นค่าลดหย่อนในการคํานวณภาษีเงินได้บุคคลธรรมดาประจําปี ทั้งนี้ ยังเป็นการส่งเสริมให้ผู้ประกอบการเข้ามาอยู่ในระบบภาษีมูลค่าเพิ่มซึ่งเป็นการช่วยขยายฐานภาษี และสร้างความมั่นคงทางรายได้ภาษีของประเทศในระยะยาว
การออกมาตรการภาษีเพื่อกระตุ้นเศรษฐกิจในช่วงปลายปี 2560 นี้ มิได้มุ่งหวังให้เกิดผลเรื่องประชานิยม แต่เป็นการกระตุ้นการใช้จ่ายของประชาชน/ผู้เสียภาษีเงินได้บุคคลธรรมดาอย่างเสมอภาค เป็นการเพิ่มเม็ดเงินในระบบเศรษฐกิจ อันจะส่งผลบวกต่อการขยายตัวของเศรษฐกิจไทยในภาพรวม
-------------------------